Michael Naura

Michael Naura (* 19. August 1934 uun Memel, Litauen; † 13. Febrewoore 2017 uun Swaabsteed) wiar en sjiisken jazzmusiiker, redaktöör an skriiwer.

 Leewent 

Naura wooks uun Berlin ap an studiaret bi't FU Berlin Publisistik, Filosofii an Sotsiologii. Tu di tidj hää hi uun swing-bands bi't klawiir seeden. Faan 1953 bit 1964 hää hi det bekäänd jazz-kapel Michael Naura Quintett uunfeerd. Hör musiik hed iinflööd faan George Shearing, Dave Brubeck an Horace Silver. En wichtagen maan un Naura sin kwintet wiar di wibrafoon-speler Wolfgang Schlüter. Ööder musikern üüb Naura san wai wiar Klaus Marmulla, Peter Reinke, Hajo Lange, Wolfgang Luschert, Heinz von Moisy an Joe Nay.

1964 as Naura swaar kraank wurden, an det hää juaren düüret, bit hi ham weder ferhaalet hed. Sin musikerleewent hää hi apjiwen an werket sant 1971 üs musik-redaktöör bi a NDR üs efterfulger faan Hans Gertberg. Det steed hed hi bit 1999. Hi wiar oober uk en bekäänden skriiwer uun buken, tidjskraften an bleeden, huar hi auer at neist musiik beracht hää. Wan ham wat ei gefool, küd hi det uk düütelk sai.

Hi wiar en guden frinj faan di skriiwer Peter Rühmkorf. 2009 füng Naura en iarenpris för jazz-redaktöören faan a WDR. 2017 stoorew hi uun Hollbüllhuus bi Swåbstää.Michael Naura: Deutscher Jazzpianist stirbt im Alter von 82 Jahren. Focus Online, 14. Febrewoore 2017

 Plaaden / CDs (ütjwool) 

 Down to Earth, 1958
 George / Jankowski / Naura: Jazz In Deutschland, 1957–1958
 Michael Naura Quintet, 1963
 Call (mit Wolfgang Schlüter, Eberhard Weber und Joe Nay), 1970
 Rainbow Runner (wie oben), 1973
 Vanessa (wie oben, außerdem Klaus Thunemann), 1974
 Kein Apolloprogramm für Lyrik (mit Wolfgang Schlüter, Eberhard Weber, Peter Rühmkorf), 1976
 Country Children (mit Wolfgang Schlüter), 1977
 Phönix voran (mit Wolfgang Schlüter, Leszek Zadlo, Peter Rühmkorf), 1978
 Ochsenzoll (mit Wolfgang Schlüter, Herbert Joos, Albert Mangelsdorff), 1985
 Orang-Utan (mit Wolfgang Schlüter, Claus Bantzer), 1985
 Naura Box. Fortissimo – eine deutsche Jazzologie, 6 CDs, Gateway4m, 2009

 Hiarspal 
 Chet Baker – Der Lange Sturz. Eine szenische Phantasie. Hoffmann und Campe Verlag, Hamburg 2002, , 1 CD, 57 Min.

 Skraften 
 jazz-toccata, Rowohlt, Reinbek 1991, .
 Cadenza: Ein Jazzpanorama, Europäische Verlagsanstalt, Hamburg 2002, .
 Wolfram Knauer (Hrsg.): Jazz in Deutschland, Wolke Verlag, Hofheim 1996, .

 Literatuur 
 Joachim-Ernst Berendt: Lieber Michael, in Cadenza (s. o.), S. 105–110.
 Heidi Boulton: Naura, Michael, in Barry Kernfeld (Ed.): The New Grove Dictionary of Jazz, Macmillan, London 1988, S. 830.
 Ian Carr: Michael Naura, in: Ian Carr, Digby Fairweather & Brian Priestley: The Rough Guide to Jazz, 3rd Edition, Rough Guides, New York 2004, S. 579.
 Michael Naura wird 80 (sh:z)

 Futnuuten 

Kategorie:Jazzmusiiker
Kategorie:Nordfriislon
Kategorie:Skriiwer